JMT วิ่งแรง 5% โบรกฯแนะเป้า 21.60 บ. จับตาผลงานโตยาว
JMT วิ่งแรง 5% โบรกฯแนะเป้า 21.60 บ. จับตาผลงานโตยาว ล่าสุดอยู่ที่ 20.40 บาท บวก 1 บาท หรือ 5.15% ด้วยมูลค่าซื้อขาย 56.94 ล้านบาท
JMT วิ่งแรง 5% โบรกฯแนะเป้า 21.60 บ. จับตาผลงานโตยาว ล่าสุดอยู่ที่ 20.40 บาท บวก 1 บาท หรือ 5.15% ด้วยมูลค่าซื้อขาย 56.94 ล้านบาท
26 ธ.ค. 2562

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 15.25 น. อยู่ที่ 20.40 บาท บวก 1 บาท หรือ 5.15% ด้วยมูลค่าซื้อขาย 56.94 ล้านบาท

โดย บล.เมย์แบงก์ กิมเอ็ง (ประเทศไทย) ระุบในบทวิเคราะห์ แนะนำ “ซื้อ” JMT ราคาเป้าหมาย 21.60 บาท/หุ้น โดยราคาหุ้นถูกขายทำกำไรในช่วงปลายปี หลังปรับตัวขึ้นกว่า 100% ภายในปีนี้ และการเข้าตลาดของ BAM แต่เรามองเป็นโอกาสซื้อ JMT ที่เด่นกว่าในแง่ของ Growth ด้วยมุมมองบวกต่อโมเมนตัมกำไรในไตรมาส 4/62 ที่คาดเป็นไตรมาสที่ดีที่สุดของปี และคาดกำไรปี 62/63 เติบโต 35/เติบโต 28% เมื่อเทียบจากปีก่อน บนสภาพแวดที่เกื้อหนุน
ทั้งนี้ประเมินไตรมาส 4/62 ยอดเก็บเงินสดจะไม่น้อยกว่าไตรมาสก่อน คาดกำไรเบื้องต้นที่ 197 ล้านบาท เติบโต 4% เมื่อเทียบจากไตรมาสก่อน และเติบโต 50% เมื่อเทียบจากปีก่อน หนุนภาพรวมกำไรทั้งปี 680 ล้านบาท 35% เมื่อเทียบจากปีก่อน
ขณะที่จากมุมมองผู้ประกอบการในธุรกิจบริหารสินทรัพย์ (AMC) หลายรายประเมินแนวโน้ม NPL ในระบบปีหน้าอาจแตะ 3% ตามภาวะเศรษฐกิจปัจจุบัน ทำให้มีส่วนที่จะถูกประมูลขายไม่ต่ำกว่า 1 แสนล้านบาท สูงกว่าปีนี้ที่ 8 หมื่นล้านบาท เป็นบวกต่ออุตสาหกรรมที่มีโอกาสเลือกซื้อหนี้เข้ามาต่อยอดการเติบโตได้มากขึ้น
โดยในฝั่ง JMT ได้ตั้งงบลงทุนพอร์ตหนี้ 4,500-5,000 ล้านบาท ใกล้เคียงกับปีนี้ที่ลงทุนตามเป้าแล้ว 4,500 ล้านบาท รองรับการเติบโตของกำไรปี 2563 ที่ประเมินไว้เท่ากับ 872 ล้านบาท เติบโต 28% เมื่อเทียบจากปีก่อน จากยอดเก็บเงินสด 3.5 พันล้านบาท เติบโต 17% เมื่อเทียบจากปีก่อน และอัตรากำไรที่เร่งขึ้นต่อจากส่วนที่ตัดต้นทุนหมดเพิ่มเติมในปีหน้า